Document ID: 31989R1325

*****
ΚΑΝΟΝΙΣΜΟΣ (ΕΟΚ) αριθ. 1325/89 ΤΗΣ ΕΠΙΤΡΟΠΗΣ
της 16ης Μαΐου 1989
για την τροποποίηση του κανονισμού (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς τελειοποίησης προς επανεξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς τελειοποίησης προς επανεξαγωγή (1), και ιδίως το άρθρο 31,
Εκτιμώντας:
ότι ο κανονισμός (ΕΟΚ) αριθ. 3677/86 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 4001/88 (3), καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85, που αφορά το καθεστώς τελειοποίησης προς επανεξαγωγή·
ότι τα αεροσκάφη της πολιτικής αεροπορίας που προέρχονται από τρίτες χώρες δεν υπόκεινται σε εισαγωγικούς δασμούς κατά την είσοδό τους στον τελωνιακό χώρο της Κοινότητας και ότι, λαμβανομένου υπόψη του τρόπου με τον οποίο χρησιμοποιούνται τα αεροσκάφη της πολιτικής αεροπορίας στον τομέα των μεταφορών, είναι σκόπιμο να εξομοιωθεί η παράδοση των εν λόγω αεροσκαφών στις εταιρείες αερομεταφορών με εξαγωγή εκτός του εδάφους της Κοινότητας· ότι πρέπει επίσης να εξομοιωθεί με εξαγωγή η επισκευή, τροποποίηση ή μετασκευή των αεροσκαφών της πολιτικής αεροπορίας, που πραγματοποιείται στα πλαίσια του καθεστώτος τελειοποίησης προς επανεξαγωγή·
ότι, για λόγους σαφήνειας, πρέπει να περιληφθούν στον παρόντα κανονισμό οι τροποποιήσεις που έχουν επέλθει στο άρθρο 8 του κανονισμού (ΕΟΚ) αριθ. 3677/86 με τον κανονισμό (ΕΟΚ) αριθ. 1754/88 (4)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνιακών Καθεστώτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8 του κανονισμού (ΕΟΚ) αριθ. 3677/86, η παράγραφος 3 αντικαθίσταται από το ακόλουθο κείμενο:
«3. Εξομοιώνεται με εξαγωγή από το τελωνιακό έδαφος της Κοινότητας:
α) η παράδοση παράγωγων προϊόντων σε πρόσωπα που μπορούν να τύχουν ατελειών κατ' εφαρμογή της σύμβασης της Βιέννης της 18ης Απριλίου 1961 περί των διπλωματικών σχέσεων, της σύμβασης της Βιέννης της 24ης Απριλίου 1963 περί των προξενικών σχέσεων ή άλλων προξενικών συμβάσεων ή της σύμβασης της Νέας Υόρκης της 16ης Δεκεμβρίου 1969 περί ειδικών αποστολών·
β) η παράδοση παράγωγων προϊόντων στις ένοπλες δυνάμεις που σταθμεύουν στο έδαφος κράτους μέλους, σύμφωνα με το άρθρο 136 του κανονισμού (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος τελωνιακών ατελειών (2)·
γ) η παράδοση αεροσκαφών της πολιτικής αεροπορίας στις εταιρείες αερομεταφορών που είναι εγκατεστημένες στο τελωνιακό έδαφος της Κοινότητας·
δ) η επισκευή, τροποποίηση ή μετασκευή αεροσκαφών της πολιτικής αεροπορίας που πραγματοποιείται στα πλαίσια τελειοποίησης προς επανεξαγωγή.
(2) ΕΕ αριθ. L 105 της 23. 4. 1983, σ. 1.»
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαΐου 1989.

Labels: 3
5